ดิฉันมีกินยาเลื่อนประจำเดือนเมื่อวันที่6/11/62 กินถึง12/11/62 หยุดทาน วันที่13/11/62 ประจำเดือนมาปรกติ7วัน พอรอบถัดของเดือนธันวาคม จนถึงสันที่13/12/62 แล้วประจำเดือนยังไม่มา มันเกี่ยวกับยาที่กินไปเดือนที่แล้วหรือเปล่า ระหว้างเดือนมีเพศสัมพั แต่ใช้ถุงยางตลอดคะ
สวัสดีค่ะ เมื่อได้ทานยาเลื่อนประจำเดือนวันสุดท้ายวันที่ 12 พ.ย.แล้ววันที่ 13 พ.ย. ได้มีประจำเดือนมานาน 7 วัน ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะส่วนในเดือน ธ.ค.นี้ หากประจำเดือนยังไม่มา แนะนำควรลองตรวจหาการตั้งครรภ์ดูก่อน เพราะถุงยาอนามัยนั้น ก็ไม่สามารถป้องกันการตั้งครรภ์ได้ 100% แต่หากตรวจไม่พบการตั้งครรภ์ การที่ประจำเดือนยังไม่มา ก็อาจเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย ออกกำลังกายมากไป อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุดค่ะ